CELEX: 62016TB0625
Language: hr
Date: 2017-03-10 00:00:00
Title: Predmet T-625/16 R: Rješenje predsjednika Općeg suda od 10. ožujka 2017. – Przedsiębiorstwo Energetyki Cieplnej protiv ECHA-e („Privremena pravna zaštita — Europska agencija za kemikalije — REACH — Naknada koja se duguje za registraciju tvari — Smanjenje odobreno mikro, malim i srednjim poduzećima — Odluka kojom se određuje administrativna pristojba i dodatna naknada — Zahtjev za suspenziju primjene — Nepostojanje hitnosti”)

8.5.2017   
            
            
               HR
            
            
               Službeni list Europske unije
            
            
               C 144/46
            
         Rješenje predsjednika Općeg suda od 10. ožujka 2017. – Przedsiębiorstwo Energetyki Cieplnej protiv ECHA-e
   (Predmet T-625/16 R)
   ((„Privremena pravna zaštita - Europska agencija za kemikalije - REACH - Naknada koja se duguje za registraciju tvari - Smanjenje odobreno mikro, malim i srednjim poduzećima - Odluka kojom se određuje administrativna pristojba i dodatna naknada - Zahtjev za suspenziju primjene - Nepostojanje hitnosti”))
   (2017/C 144/64)
   Jezik postupka: poljski
   
      Stranke
   
   
      Tužitelj: Przedsiębiorstwo Energetyki Cieplnej sp. z o.o. (Grajewo, Poljska) (zastupnik: T. Dobrzyński, odvjetnik)
   
      Tuženik: Europska agencija za kemikalije (ECHA) (zastupnici: E. Maurage, J. Trnka i M. Heikkilä, agenti)
   
      Predmet
   
   Zahtjev koji se temelji na člancima 278. i 279. UFEU-a i kojim se traži određivanje privremenih mjera čija je svrha, s jedne strane suspenzija primjene odluke br. SME (2016) 2851 od 23. lipnja 2016. iz koje proizlazi da tužitelj nema pravo na smanjenja naknade koja se primjenjuju na srednja poduzeća, i s druge strane nalaganje tuženiku da poništi račune izdane na temelju navedene odluke, odnosno račune ECHA-e br. 10058238 i br. 10058239 od 23. lipnja 2016.
   
      Izreka
   
   
               1.
            
            
               Odbija se zahtjev za privremenu pravnu zaštitu.
            
         
               2.
            
            
               O troškovima će se odlučiti naknadno.